طبیعی فلاکت‌دن درحال سونرا آختاریش- قورتارما تیم لرینی اؤلکه‌میزه جلب ائدن آذربایجان میندن چوخ چادیر و 400-ا یاخین قیزدیریجی گؤندریب.
بیرلشمیش عرب امیرلیک‌لری (امارات) تورکیه و سوریه-ده زلز‌له‌دن ضرر چکن‌لره 640 تون یاردیم ماتئریا‌لی داشییان 22 اوچاق گؤندررکن، پرزیدنت محمد بن زئییدین آناسی شیخا فاطمه بینت موبا‌رک ده تورکیه و سوریه-ده‌کی زلز‌له قوربان‌لارینا 13 مین 600 میلیون دو‌لار باغیشلاییب.
ایسپانیا بؤلگه‌ده‌کی یارا‌لی‌لارا خیدمت چات‌دیرا‌جاق صحرا خسته‌خاناسی، یونانیستان عاجیل یاردیم و ساغلام‌لیق لوازیمات‌لاری گؤندریب. یونانیستانین یاردیم پروسه‌سینی داوام ائتدیرجگینی آچیقلاییب.
آلمانیانین کلن شهرینده توپ‌لانان 120 تون یاردیم ماتئریا‌لی فلاکت بؤلگه‌سینه چاتدیریلماق اوچون 6 یوک ماشینی کاروانی تورکیه-یه حرکت ائدیب.
بلژیک-ین پایتاختی بروکسل-ده تورکیه وطنداش‌لاری و تورک درنک‌لری طرفیندن توپ‌لانان یاردیم ماتئریال‌لاری تورکیه-یه چاتدیریلیب.
فیلیسطین-ین گوندریگی یاردیم تیم لری تورکیه و سوریه-یه چاتیب. آرژانتین تورکیه-یه 28 نفرلیک آختاریش – قورتارما تیمی گوندریب. بلاروس-دا آختاریش – قورتارما ایشلرینده یئر آلاجاق ایکینجی تیمی تورکیه-یه گوندریب.
قیرغیزیستان ایسه زلز‌له‌دن سونرا گؤندردیگی آختاریش- قورتارما ایشلری آپاران قروپ‌لاری‌نین سایینی آرتیریلاجاغینی، صحرا خسته‌خاناسی، چادیرلار و طبی لوازیمات‌لار گؤندریله‌جگینی آچیقلاییب.
دونیا بانکی 1 میلیارد 780 میلیون دو‌لار، امریکا ایسه 85 میلیون دو‌لار علاوه قایناق آییراجاغینی آچیقلاییب.
آلمان بیوتکنولوژی شیرکتی بیون تک ده تورکیه و سوریه-یه اینسانی یاردیما تحفه وئرمک اوچون 1 میلیون یورو، بوئینگ ایسه یاردیم و قورتارما ایشلرینه دستک مقصدیله تورک قیزیل آی جمعیتینه 500 مین دو‌لار باغیشلاییب.
کویت ده زلز‌له‌دن ضرر چکمیش بؤلگه‌لره 15 میلیون دو‌لار دستک اعلان ائدیب.
پاکیستان و مولدوی جمهوریتینه باغلی قاقاوز موختار جمهوریتی ده تورکیه-ده باش وئرن زلز‌له‌لردن ضرر چکن‌لره یاردیم کامپانیاسی باشلادیلیب.
